CELEX: 32013R1231
Language: sl
Date: 2013-11-28 00:00:00
Title: Izvedbena uredba Komisije (EU) št. 1231/2013 z dne 28. novembra 2013 o uvrstitvi določenega blaga v kombinirano nomenklaturo

3.12.2013   
            
            
               SL
            
            
               Uradni list Evropske unije
            
            
               L 322/13
            
         IZVEDBENA UREDBA KOMISIJE (EU) št. 1231/2013
   z dne 28. novembra 2013
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1), zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe za uvrstitev blaga iz Priloge k tej uredbi.
            
         
               (2)
            
            
               Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali ji dodaja dodatne pododdelke in se predpiše s posebnimi določbami Unije, da bi se lahko uporabljali tarifni in drugi ukrepi v zvezi z blagovno menjavo.
            
         
               (3)
            
            
               Po teh splošnih pravilih bi bilo treba blago iz stolpca 1 razpredelnice iz Priloge uvrstiti pod oznako KN v stolpcu 2 zaradi utemeljitve v stolpcu 3 iste razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 (2) še nekaj časa sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in niso v skladu s to uredbo. Določiti bi bilo treba, da navedeno obdobje znaša tri mesece.
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 iste razpredelnice.
   Člen 2
   V skladu s členom 12(6) Uredbe (EGS) št. 2913/92 se je mogoče še tri mesece po začetku veljavnosti te uredbe sklicevati na zavezujoče tarifne informacije, ki jih izdajo carinski organi držav članic in niso v skladu s to uredbo.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je zavezujoča v celoti in se neposredno uporablja v vseh državah članicah.
      V Bruslju, 28. novembra 2013
      
         
            Za Komisijo V imenu predsednika
         
         Dacian CIOLOȘ
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  Uredba Sveta (EGS) št. 2913/92 z dne 12. oktobra 1992 o carinskem zakoniku Skupnosti (UL L 302, 19.10.1992, str. 1).
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Obdelani aromatski ekstrakt iz destilata (TDAE) z naslednjimi fizikalno-kemičnimi značilnostmi:
                  
                              —
                           
                           
                              vsebnost aromatskih sestavin, ugotovljena s postopkom kromatografske kolone, opisanem v Prilogi A k poglavju 27 pojasnjevalnih opomb kombinirane nomenklature, znaša med 74,2 in 75 mas. %;
                           
                        
                              —
                           
                           
                              gostota pri 15 °C med 0,9521 in 0,9590 g/cm3;
                           
                        
                              —
                           
                           
                              največ 4 vol. % destilirajo pri temperaturah do 300 °C po metodi ASTM D 86-67 (EN ISO 3405).
                           
                        TDAE je ekstrakt, ki nastane pri rafinaciji maziv iz ostankov vakuumske destilacije.
                  Aromatske sestavine nastanejo kot stranski proizvodi pri rafinaciji osnovnih olj za maziva in pri rafinaciji voskov.
                  Izdelek se uporablja kot mehčalec za nevulkanizirane gumijeve spojine, ki se uporabljajo kot surovine v proizvodnji pnevmatik in drugih vulkaniziranih gumijastih izdelkov.
               
               
                  2707 99 99
               
               
                  Uvrstitev opredeljujejo splošni pravili 1 in 6 za razlago kombinirane nomenklature ter besedilo oznak KN 2707, 2707 99 in 2707 99 99.
                  Izdelka ni mogoče uvrstiti pod tarifno številko 2710 kot olja, dobljena iz nafte, in olja, dobljena iz bituminoznih mineralov, razen surovih, ter proizvode, ki niso navedeni in ne zajeti na drugem mestu, ki vsebujejo 70 mas. % ali več olj iz nafte ali olj, dobljenih iz bituminoznih mineralov, ali odpadna olja (glej opombo 2 k poglavju 27), ker ni bil pridobljen neposredno z destilacijo ali rafiniranjem olja iz surove nafte ali surovih olj iz bituminoznih materialov in masa aromatskih sestavin v izdelku presega maso nearomatskih sestavin.
                  Izdelka ni mogoče uvrstiti pod tarifno številko 2713 kot naftni koks, bitumen in druge ostanke iz nafte ali olja iz bituminoznih mineralov (glej tudi pojasnjevalne opombe kombinirane nomenklature k tarifnima podštevilkama 2713 90 10 in 2713 90 90), ker ni bil pridobljen neposredno iz nafte, naftnih olj ali olj iz bituminoznih mineralov in je vsebnost aromatskih sestavin v izdelku manj kot 80 %.
                  Izdelek je aromatski ekstrakt, pridobljen z rafiniranjem maziv iz ostankov vakuumske destilacije. Zaradi vsebnosti aromatskih sestavin se uvršča v kategorijo olja ali podobni proizvodi, pri katerih masa aromatskih sestavin presega maso nearomatskih sestavin (glej tudi pojasnjevalne opombe KN k tarifnima podštevilkama 2707 99 91 in 2707 99 99, točka 2).
                  Izdelek je zato treba uvrstiti pod oznako KN 2707 99 99.